Free Horoscopes - Astrodienst Guest user u1353293171
24-Jul-2016, 09:58 UT/GMT 2 stamme | SARIE
2 stamme	deur Izak de Villiers
Ek het gewag dat die boom weer uitloop. Maar die laaste blare het afgeval en geen botsel het weer verskyn nie. Die pragtige boom met sy fyn wolkvorm en pienktrompetblomme, wat my gelok het toe ek die huis gekoop het, was leweloos soos die stene van die akkertjie.
Dit was lank gelede. ’n Paar jaar terug, tien jaar nadat die boom dood is, het twee klein plantjies opgekom waar die stam gestaan het. ’n Kenner het bevestig dispomponblaartjies. Hy was verbaas, maar het gesê ek moet die twee stammetjies maar laat groei om te kyk of een oorleef. Ek het gereken dat ek die boom nooit weer groot sou sien nie.
Iets van die oorspronklike boom, bedek onder diep grond, het bly leef, totaal verberg en onsigbaar, jare lank. Toe het natuurkragte saamgewerk – toe die tyd ”ryp” was – en die spruite het fyntjies uitgekom.
Dalene Matthee het my vertel dat bome in die bos, trouens elke boom, met haar praat en dat sy bome al om hulp hoor skreeu het wanneer die bosbouer se saaghulle tref, of ’n olifant die takke breek. ’n Ou tannie uit my kinderdae het eendag ontsteld by ons huis aangekom en vir my ma water gevra, enigiets, want haar mond was droog. Sy het vertel dat sy verbygeloop het waar die munisipaliteit akkerbome in die Hoofstraat afgesaag het en dat sy kon hoor hoe die bome om hulp roep. Ek het gedink sy is gek.
Deesdae swyg ek soos Job. Nie-weet is ook weet. Maar wat ek seker weet, is dat waar daar lank terug ’n trotse boom met een stam gestaan en toe verdwyn het, isdaar nou twee stamme, netjies langs mekaar, één boom. Dis wonderbaar vernuwe. Dis Opstanding.
Ek onthou nog daardie die artikel oor die pompomboom van "´n paar jaar gelede", toe ek my gunsteling tydskrif nog in papier-uitgawe in SA gelees het. Wat ´n ongelooflike voorreg om Sarie online te kan lees, hier in Duitsland!
Ek stem 100% saam met Tina Swanepoel, van Duitsland!! dis lekker om SARIE online te kan lees. . . . . .wat nòg meer verfrissend was, om te sien dat Izak de Villiers sy rubriek, "mens-chemie" afsluit met ‘En bo-al, mag die "chemie" altyd werk tussen almal wat hier lees en . . . God."
daai statement is iets wat jy nie lees in tydskrifte van Engeland nie! + iets wat ek mis van SA!!!